Wege dr junge Stadtgschicht loot sich de Rhyfälder Stadtdialäkt nit ganz in die traditionelle Noochbarmundarte yyordne, er folgt aber meischt em hütige Dialäkt vo de Hochrhygegend. In de Dinkelbergdörfer wo zue Rhyfälde ghöre wird allerdings ursprüngli s Dinkelbärgisch gschwätzt. Sproochlig sin die Mundarte friener änder gäge Oschte, am Frickdaal un em Hotzewald orientiert gsi. Hüt isch de Dialäkt mee nooch Weschte, am Wiisedaal un em Obere Markgräflerland orientiert. D Abgränzig gäge s Markgräflerland isch ursprüngli d Verschiebig vo /k/ zue /kch/ in Wörter wie drinke un Anke, un d Diphtongierig vor Nasal + Frikativ in Feischter, Chouscht oder au em Name vum Ortsdeil Meisele. Usserdäm wird di zweiti Person Plural unterschiide: ihr machet, statt ihr mache wie im Markgräflerische.